钦定古今图书集成/历象汇编/庶征典/第102卷 > 《符瑞图》 > 梁
## 钦定古今图书集成/历象汇编/庶征典/第102卷 > 《符瑞图》 > 梁

### 武帝中大通五年神光见郊坛上

按《梁书武帝本纪》：“中大通五年春正月辛卯，舆驾亲
祀南郊，大赦天下，孝悌力田赐爵一级。先是，一日，东
南郊令解涤之等到郊所履行，忽闻空中有异香三，
随风至。及将行事，奏乐迎神毕，有神光满坛上，朱紫
黄白杂色，食顷方灭。兼太宰武陵王纪等以闻。”